RS:กำไรกลับมาฟื้นตัวใน 2H59แนะซื้อราคาเป้าหมาย 14.00 บ.
RS คาดผลประกอบการจะพลิกกลับมาฟื้นตัวเป็นกำไรได้ในครึ่งหลังปี 59และไม่กังวลนักต่อผลขาดทุนที่เกิดขึ้นในงวด ไตรมาส 2/59เนื่องจากเป็นไปตามวงจรธุรกิจปกติที่ต้องมีค่าใช้จ่ายสูงเป็นพิเศษในช่วงของการเปิดตัวสินค้าใหม่จึงมองเป็นโอกาสของการทยอยสะสมเพื่อรอรับการฟื้นตัวของผลประกอบการในครึ่งหลังปี 59แนะซื้อราคาเป้าหมาย 14.00 บาท
18 พ.ค. 2559

บล.โนมูระ พัฒนสิน ระบุในบทวิเคราะห์วันนี้ (18 พ.ค.) ว่าบริษัท อาร์เอส จำกัด (มหาชน) หรือ RS ระยะสั้นคาดราคาหุ้น จะถูกกดดันจากผลประกอบการพลิกกลับมาเป็นขาดทุนในงวดไตรมาส2/59ซึ่งตลาดไม่ได้คาดการณ์มาก่อน
อย่างไรก็ดีคาดผลประกอบการจะพลิกกลับมาฟื้นตัวเป็นกำไรได้ในครึ่งหลังปี 59และไม่กังวลนักต่อผลขาดทุนที่เกิดขึ้นในงวด ไตรมาส 2/59เนื่องจากเป็นไปตามวงจรธุรกิจปกติที่ต้องมีค่าใช้จ่ายสูงเป็นพิเศษในช่วงของการเปิดตัวสินค้าใหม่จึงมองเป็นโอกาสของการทยอยสะสมเพื่อรอรับการฟื้นตัวของผลประกอบการในครึ่งหลังปี 59
โดยยังคงคำแนะนำ BUY ราคาเป้าหมาย 14 บาท ทั้งนี้ หุ้น RS มีความเสี่ยงจาก (1) เรทติ้งช่อง 8 อ่อนแอลงช่วงต้นปี 59 จากแผนการบริหารต้นทุน, อย่างไรก็ดี RS กลับมาลง Magnet Content อีกครั้งตั้งแต่ 9 พ.ค. และ (2) การวางจำหน่ายผลิตภัณฑ์ Health &amp; Beauty ทั่วประเทศให้ได้ตามเป้าหมาย
 